Masuk blog Pak Jari mengingekkan aku tontang asal usulku. Memangla aku ni asalnyo dari waghih Rao Indonesia. oh tidakkk... Tapi aku patuit bersyukur sobob kalau nenek moyang aku indo merantau ke siko, tontu aku dah jadi warganegara Indon. Tontu kilen yang lain tau dari mano asal usul kilen kan?
Setakek haghi ko aku indola nak cari susur galur warisku sobob omak aku ado lai dan aku udah ambik tau sikit-sikit tontang sejarah asal usul kami. Namun bilo bab sedaro maro, ondak juo tahu.
Aduihhh, melaluit pulo kesinun. Mulo asalnyo nak mengecek tontang e~Filing ko ha. Hari dah nak masuk bulen ompek. Maleh sungguh nak menyelosaiken bab cukei mencukei ko. Setiop tahun, iko juolah keghojo. Kato potong gaji, tapi ondak juo beuk e~Filing.
Kato oghang, sonang. Duo minit dah selosai.
Sapo-sapo nak alameknyo buleh la klik kat siko.
Haa, sebolom buek e~Filing ko, pastikan gaji kilen lobih RM 24 ribu setahun. Mi indonyo, jangen. Sobob buang maso kilen sang. Kalau income kilen ratuih ribu, silokan.
ind_Latn min_Latn min_Latn min_Latn wol_Latn min_Latn